मंत्री, चेले चान्टे, बजिया, कलभुषण, बजिया दा लौह्का जागत, बजिये दी लाड़ी, किश्ती पर चढ़ियै औने दा अभिनय करदे न, किलकां मारदे, हस्सदे ते ताड़ियां बजान्दे डुब्बने आलें गी दिक्खदे न लोक करलान्दे न, मेंत्री भाषण देना शुरू करी ओड़दा ऐ बाह्मां लुआरी-लुआरी-बचाओ-डुबने आलें गी बचाओ अज्जै थमां कोई नेईं डुब्बी सकदा कोई नेईं... इस पानी दी छाती पर हून साढ़ा राज ऐ। बाकी लोक जाल सुट्टने दा अभिनय करदे न, पर जाल लोकें तक्कर नेईं पुज्जदे, ओ उनेंगी चक्हांदे न। जाल खिचदे न, माईम करदे न जियां सिप्प ते मोती लब्भे होन। ओ गड़ाके लान्दे न ते माल बंडन लगी पौंन्दे न।